30/12/2022 | Administración LocalMunicipal
Paderne
Aprobación definitiva da modificación da ordenanza fiscal reguladora do imposto sobre vehículos de tracción mecánica do Concello de Paderne

Por acordo plenario de 10 de novembro de 2022 aprobouse provisionalmente a modificación da Ordenanza Fiscal do Imposto sobre Vehículos de Tracción Mecánica do Concello de Paderne, incluíndo un novo punto, o artigo 5.3, publicado no B. O. P. nº 214 de 11 de novembro de 2022, e exposto ao público polo prazo legalmente previsto de 30 días hábiles sen constar presentada alegación nin reclamación algunha no expediente tramitado ao efecto, enténdese definitivamente adoptado o acordo, ata entón provisional, sen necesidade de acordo plenario ao abeiro do disposto no artigo 17.3 do TRLRHL RDL 2/2004 de 5 de marzo. Pola presente publícase o texto íntegro da Ordenanza reguladora do Imposto sobre vehículos de tracción mecánica do Concello de Paderne que inclúe a modificación aprobada, coa conseguinte entrada en vigor: Por medio da presente Ordenanza fiscal, regúlase neste termo municipal o Imposto sobre Vehículos de Tracción Mecánica, de conformidade co establecido no RDLEG 2/2004, de 5 de marzo, polo que se aproba o texto refundido da lei reguladora das Facendas Locais.1. O Imposto sobre Vehículos de Tracción Mecánica é un tributo directo que grava a titularidade dos vehículos desta natureza, aptos para circular polas vías públicas, calquera que sexa a súa clase ou categoría.2. Considérase vehículo apto para a circulación o que fora matriculado nos rexistros públicos correspondentes e mentres non cause baixa nos mesmos. Ós efectos deste imposto tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) Os vehículos que sendo dados de baixa nos rexistros pola antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas ós desta natureza. b) Os remolques e semirremolques arrastrados por vehículos de tracción mecánica cuxa carga útil non sexa superior a 750 kilogramos.1. Estarán exentos do imposto: a) Os vehículos oficiais do Estado, Comunidades Autónomas e Entidades Locais adscritos á defensa nacional ou á seguridade cidadá. b) Os vehículos de representacións diplomáticas, oficinas consulares, Axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Asemesmo, os vehículos dos Organismos internacionais con sé ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive dos disposto en Tratados ou Convinvos Internacionais. d) As ambulancias e demais vehículos directamente destinados á asistencia ou ó traslado de feridos ou enfermos. e) Os vehículos para persoas de mobilidade reducida a que se refire a letra A do Anexo II do Regulamento Xeral de Vehículos, aprobado por Real Decreto 2822/1998, de 23 de decembro. Trátase de vehículos que teñen unha tara non superior a 350 Kg e que, por construción, non poden alcanzar en chan unha velocidade superior a 45 km/h, proxectados e construídos especialmente (e non meramente adaptados) para o uso de persoas con algunha disfunción ou incapacidade física. Asemesmo están exentos os vehículos matriculados a nome de persoas con discapacidade para o seu uso exclusivo. Esta exención aplicarase en tanto se manteñan ditas circunstancias, tanto ós vehículos conducidos por persoas con discapacidade como ós destinados ó seu transporte. As exencións previstas nos parágrafos anteriores non resultarán aplicables ós suxeitos pasivos beneficiarios das mesmas por máis dun vehículo simultaneamente. A efectos do disposto neste parágrafo, considéranse persoas con discapacidade quenes teñan esta condición legal en grao igual ou superior ó 33%. Terán consideración de persoas con discapacidade en grao igual ou superior ao 33%, segundo o disposto no Real Decreto Lexislativo1/2013, de 29 de novembro, os pensionistas da Seguridade Social que teñan recoñecida unha pensión de incapacidade permanente no grao de total, absoluta ou grande invalidez, e os pensionistas de clases pasivas que teñan recoñecida unha pensión de xubilación ou retiro por incapacidade permanente para o servizo ou inutilidade. f) Os autobuses urbanos adscritos ó servizo de transporte público en réxime de concesión administrativa outorgada polo municipio da imposición. g) Os tractores, remolques, semirremolques e maquinaria provistos da Cartilla de Inspección Agrícola.2. Para poder gozar das exencións a que se refiren as letras e) e g) do apartado 1 do presente artigo, os interesados deberán instar para a súa concesión, indicando as características do vehículo, a súa matricula, e a causa do beneficio. Xunto coa petición de exención regulada no parágrafo e) do apartado 1 deste artigo os interesados deberán axunta-la seguinte documentación: 1.-. Ao abeiro do R. D. 1414/2006, do 1 de decembro, o grao de discapacidade igual ao 33% acreditarase mediante os seguintes documentos: a) Resolución ou certificado expedidos polo Instituto de Maiores e Servizos Sociais (IMSERSO) ou órgano competente da Comunidade Autónoma correspondente. b) Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou grande invalidez. c) Resolución do Ministerio de Economía e Facenda ou do Ministerio de Defensa recoñecendo unha pensión de xubilación ou retiro por incapacidade permanente para o servizo ou inutilidade. A estes efectos, en ningún caso será esixible resolución ou certificado do IMSERSO ou do órgano competente da comunidade autónoma correspondente para acreditar o grao de discapacidade igual o 33 % dos pensionistas a que fai referencia nos parágrafos a) e b) do artigo 1.2 do R. D: 1414/2006, do 1 de decembro. “Artigo 1.2. Consideraranse afectados por unha discapacidade en grao igual ou superior ao 33%: a) Os pensionistas da Seguridade Social que teñan recoñecida unha pensión de incapacidade permanente no grao de total, absoluta ou grande invalidez. b) Os pensionistas de Clases Pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade”. 2.-Fotocopia do permiso de condución (anverso e reverso). 3.-Fotocopia do permiso de circulación a nome da persoa con discapacidade.4.-Fotocopia da póliza de seguro do vehículo na que figure a persoa con discapacidade como condutor habitual.5.-Fotocopia do DNI.6.-Fotocopia da ficha técnica do vehículo.7.-Declaración do uso exclusivo do vehículo para o transporte do beneficiario da exención.1.-Fotocopia da Resolución do Instituto Nacional da Seguridade Social (INSS) no que conste ademais do grao de minusvalía, e se ten dificultades graves de mobilidade que lle impidan a utilización do transporte colectivo.2.-Fotocopia do permiso de circulación do vehículo.3.-Fotocopia da póliza de seguro do vehículo na que figure o seu condutor habitual.4.-Fotocopia do DNI da persoa con discapacidade e do condutor habitual do vehículo.6.-Fotocopia da ficha técnica do vehículo.7.-Declaración do uso exclusivo do vehículo para o transporte do beneficiario da exención. Non se considerará que o vehículo é para uso exclusivo da persoa con discapacidade, e polo tanto non se entenderá xustificado o destino do dito vehículo, cando a Resolución do Instituto Nacional da Seguridade Social (INSS) non se deduza que a persoa con discapacidade ten dificultades graves de mobilidade que lle impidan a utilización do transporte colectivo. As exencións que no seu caso se concedan en calquera dos dous supostos anteriores, non serán aplicables ós suxeitos pasivos beneficiarios destas por máis dun vehículo simultaneamente. - No suposto dos tractores, remolques, semirremolques e maquinaria agrícola: - Fotocopia compulsada do permiso de circulación. - Fotocopia compulsada do Certificado de Características Técnicas do Vehículo. - Fotocopia compulsada da Cartilla de Inscrición Agrícola expedida a nome do titular do vehículo. Non procederá a aplicación desta exención, cando pola Administración municipal se comprobe que os tractores, remolques ou semirremolques de carácter agrícola se dediquen ó transporte de produtos ou mercancías de carácter non agrícola ou que non se estime necesario para explotacións de dita natureza. Declarada a exención pola Administración municipal, expedirase documento que acredite a súa concesión. Son suxeitos pasivos deste imposto as persoas físicas ou xurídicas e as entidades a que se refire o artigo 33 da Lei Xeral Tributaria, ó nome que conste o vehículo no permiso de circulación.1.-De conformidade co previsto no artigo 95 do RDLEG 2/2004, de 5 de marzo, polo que se aproba o texto refundido da lei reguladora das facendas locais, o cadro de tarifas vixente neste Municipio será o seguinte: De menos de 8 cabalos fiscais: 12,62 euros De 8 ata 11,99 cabalos fiscais: 34,08 euros De 12 ata 15,99 cabalos fiscais: 71,94 euros De 16 ata 19,99 cabalos fiscais: 89,61 euros De 20 máis cabalos fiscais: 112,00 euros De menos de 21 prazas: 83,30 euros De 21 a 50 prazas: 118,64 euros De máis de 50 prazas: 148,30euros De menos de 1.000 Kg. de carga útil: 42,28 euros De 1.000 a 2.999 Kg. de carga útil: 83,30 euros De máis de 2.999 Kg. de carga útil: 118,64 euros De máis de 9.999 Kg. de carga útil: 148,30 euros De menos de 16 cabalos fiscais: 17,67 euros De 16 a 25 cabalos fiscais: 27,77 euros De máis de 25 cabalos fiscais: 83,30 euros De menos de 1.000 e máis 750 kg. de carga útil: 17,67 euros De 1.000 a 2.999 kg. de carga útil: 27,77 euros De máis de 2.999 kg. de carga útil: 83,30 euros Ciclomotores: 4,42 euros Motocicletas ata 125 cc.: 4,42 euros Motocicletas de máis de 125 ata 250 cc.: 7,57 euros Motocicletas de máis de 250 ata 500 cc.: 15,15 euros Motocicletas de máis de 500 ata 1.000 cc.: 30,29 euros Motocicletas de máis de 1.000 cc.: 60,58 euros 2.- Unha bonificación do 100 % para os vehículos históricos ou aqueles que teñan unha antigüidade mínima de vinte e cinco anos, contados a partires da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data na que o correspondente tipo ou variante se deixou de fabricar. O contribuínte deberá solicitar a bonificación regulada para a súa aplicación no cálculo da cota 3.- Os vehículos das clases turismos, camións, furgóns, furgonetas, vehículos mixtos adaptables, autobuses e autocares, gozarán nos termos que se dispoñen nos seguintes apartados dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran as condicións e requisitos seguintes: A) Que se trate de vehículos híbridos (motor eléctricogasolina, eléctrico-diesel ou eléctrico-gas) que estean homologados de fábrica, incorporando dispositivos catalizadores, adecuados á súa clase e modelo, que minimicen as emisións contaminantes. Estes vehículos gozarán dunha bonificación do 75% na cota do imposto durante seis anos naturais desde a súa primeira matriculación. B) Que se trate de vehículos de motor eléctrico e/ou de emisións nulas. Estes vehículos gozarán dunha bonificación do 75% da cota con carácter indefinido, en tanto manteñan as circunstancias de motor e emisións sinaladas. C) Que se trate de vehículos que utilicen como combustible biogás, gas natural comprimido, metano, metanol, hidrógeno e GLP ou mixtos GLP-gasolina en motores de ciclo OTTO, tanto implantados de fábrica como posteriormente, sempre certificando a súa implantación por organismos ou empresas homologada para devandito fin. Estes vehículos gozarán dunha bonificación do 75 % na cota en tanto utilicen os combustibles citados. Para poder gozar das bonificacións a que se refire este apartado 2 do presente artigo, os interesados deberán instar a súa concesión presentando a ficha técnica do vehículo e a documentación acreditativa dos requisitos. En todos os supostos, se se desexa que a bonificación produza efectos no mesmo período impositivo en que se produce a matriculación, a solicitude deberá presentarse no prazo dun mes desde a matriculación. En caso de que a solicitude se presente con posterioridade, a bonificación producirá efectos para o período impositivo seguinte á data de presentación da dita solicitude, e non alcanzará as cotas xeradas con anterioridade a esta. As bonificacións reguladas no presente artigo non son aplicables simultaneamente. No caso de que o suxeito pasivo teña dereito a dúas ou mais, disfrutará da mais alta. Previa á concesión da bonificación, esixirase informe técnico que será preceptivo e unirase ao expediente.1. O período impositivo coincide co ano natural, salvo no caso de primeira adquisición dos vehículos. Neste caso o período impositivo comezará o día en que se produza dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa do vehículo. Tamén procederá o prorrateo da cota nos mesmos termos nos supostos de baixa temporal por subtracción ou roubo de vehículo, e isto dende o momento en que se produza dita baixa temporal no Rexistro público correspondente.1. Corresponde a este Concello a xestión, liquidación, inspección e recadación, así como a revisión dos actos ditados en vía de xestión tributaria dos vehículos que, nos correspondentes permisos de circulación, consten domiciliados no Municipio de Paderne, en base ós disposto no artigo 97 do RDLEY 2/2004 de 5 de marzo.2. Nos supostos de adquisición e primeira matriculación dos vehículos ou cando estes se reformen, de maneira que altere a súa clasificación ós efectos do presente Imposto, os suxeitos pasivos presentarán ante a Administración municipal e con carácter previo á súa matriculación na Xefatura Provincial de Tráfico autoliquidación a cuxo efecto cumprimentarase o impreso aprobado por este Concello facendo conta-los elementos tributarios determinantes da cota a ingresar. Acompañarase: - Documentación acreditativa da compra ou modificación do vehículo. - Certificado de Características Técnicas. - DNI ou CIF do suxeito pasivo. A liquidación poderase presentar polo interesado ou polo seu representante. Simultaneamente á presentación da autoliquidación, o suxeito pasivo ingresará o importe da cota de Imposto resultante da mesma. Esta autoliquidación terá a consideración de liquidación provisional, en tanto que pola Administración municipal non se comprobe que a mesma se efectuou mediante a correcta aplicación das normas reguladoras do Imposto. A oficina xestora, tras verificar que o pago se fixo na contía correcta, deixará constancia da verificación no impreso de declaración.3. Nos supostos de vehículos xa matriculados ou declarados aptos para circular, o Imposto xestiónase a partir do Padrón anual do mesmo. As modificacións do Padrón fundamentaranse nos datos do Rexistro de Tráfico e nas Comunicacións da Xefatura de Tráfico relativas a altas, baixas, transferencias, reformas dos vehículos, sempre que se altere a súa clasificación a efectos deste Imposto, e cambios de domicilio. O Padrón do Imposto expoñerase ó público por un prazo dun mes para que os interesados poidan examinalo e, no seu caso, formula-las reclamacións oportunas. A exposición ó público do Padrón anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. O prazo de ingreso das débedas de cobro por recibo notificacións colectivamente determinarase cada ano e anunciarase publicamente no Boletín Oficial da Provincia e no taboleiro de anuncios do Concello. Finalizado o prazo de pago voluntario sen que a débeda se satisfacera, iniciarase o período executivo de recadación, o que comportará o devengo do recargo do 20% do importe da débeda non ingresada, así como o dos intereses de demora correspondente. Dito recargo será do 10% cando a débeda se ingrese antes de que sexa notificada a Providencia de apremo. Non obstante, unha vez abonada a cota do Imposto, se algún contribuínte se cre con dereito á devolución poderá solicitala dentro do prazo determinado ó efecto e por algunha das causas previstas na Lexislación vixente.2. Altas, baixas, reformas dos vehículos cando se altera a súa clasificación ós efectos do Imposto, transferencias e cambios de domicilio.1. Quenes soliciten ante a Xefatura Provincial de Tráfico a matriculación ou a certificación de aptitude para circular un vehículo, deberán acreditar previamente o pago do imposto.2. Os titulares dos vehículos, cando comuniquen á Xefatura Provincial de Tráfico a reforma dos mesmos, sempre que altere a súa clasificación a efectos deste imposto, así como tamén nos casos de transferencia, de cambio de domicilio que conste no permiso de circulación do vehículo, ou de baixa de ditos vehículos, deberán acreditar previamente ante a referida Xefatura Provincial o pago do último recibo presentado ó cobro do imposto, sen prexuízo de que sexa esixible, por vía de xestión e inspección, o pago de tódalas débedas por dito concepto, devengadas, liquidadas, presentadas ó cobro e non prescritas. Exceptúase da referida obriga de acreditación o suposto das baixas definitivas de vehículos con quince ou máis anos de antigüidade.3. As Xefaturas Provinciais de Tráfico non tramitarán os expedientes se non se acredita previamente o pago do imposto, nos termos establecidos nos apartados anteriores. As modificacións producidas pola Lei de Orzamentos Xerais do Estado ou calquera outra norma de rango legal que afecten a calquera elemento do presente imposto, serán de aplicación automática dentro do ámbito desta Ordenanza. A Presente Ordenanza fiscal, aprobada polo Plena deste Concello en sesión celebrada o día 27 de outubro de 2005, entrará en vigor no momento da súa publicación íntegra no Boletín Oficial da Provincia, e será de aplicación a partir do 1 de xaneiro do ano 2006 permanecendo en vigor ata a súa modificación ou derrogación expresa. En Paderne a 28 de decembro de 2022 O ALCALDE Asdo. César Longo Queijo